 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣካውንትታት ትዊተርን ኢንስታግራምን ፌስቡክ ተሰርሲሮም 8 ለካቲት 2020 ምንጪ ስእሊ, Reuters ኣካውንት ማሕበራዊ ሚድያ ፌስቡክ ኣብ ዝሓለፈ ዓርቢ ኣብ ቁጽጽር ሰርሰርቲ ኣትዩ ከምዝነበረ ተገሊጹ እቲ ኣወርማይን OurMine ዝተብሃለ ጉጅለ ሰርሰርቲ ኣብ ትዊተርን ኢንስታግራምን ኣብ ዝርከብ ኣካውንትታት ፌስቡክን መሰንጀርን ሰርሲሩ ብምእታው ዋላ ፌስቡክ ውን ይስርሰር እዩ ዝብል ጽሑፍ ለጢፉ ነይሩ እቶም ተሰርሲሮም ዝነበሩ ኣካውንትታት ኣብዚ ሰዓት ተመሊሶም እዮም ዘለዉ ሰሜን ኮርያ ብመጥቃዕቲ ሳይበር ክልተ ቢሊዮን ዶላር ሰሪቓ ዘይተዘርበሎም ፈጠርቲ ጽልዋ 2017 ኢራናውያን ሰርሰርቲ ብሩስያውያን ሰርሰርቲ ተጠቒዖም እቲ ጉጅለ ሰርሰርቲ ኣብዚ ወርሒ ናይ ብዙሓት ጋንታታት ኩዕሶ እግሪ ኣመሪካ ኣካውንት ዝሰርሰረ ኮይኑ ነቲ ናይ ሕዚ ተግባር ጉዳይ ሳይበር ተኣፋፊ ምዃኑ ንምርኣይ ዝገበሮ ምዃኑ ገሊጹ ኣሎ እቲ ጉጅለ ኣብ ናይ ፌስቡክ ትዊተር ኣካውንት ሰላም ኣወርማይን ኢና ዋላ ንፌስቡክ ውን ምስርሳር ይከኣል እዩ እንተነኣሰ ግን ድሕነቶም ካብ ትዊተር ዝሓሸ እዩ ብምባል ጽሒፉ ብተወሳኺ ኣብ ኢንስታግራም ዝርከብ ኣካውንትታት ፌስቡክን መሰንጀርን ብምስርሳር ናይቲ ጉጅለ መለለዪ ምልክት ሎጎ ለጢፉ እዩ ናይ ፌስቡክ ናይ ባዕሉ ድህረ ገጽ ግን ኣይተሰርሰረን ትዊተር እቲ ምስርሳር ኣጋጢሙ ከምዝነበረ ዘረጋገጸ ኮይኑ ቀልጢፉ ነቶም ኣካውንትታት ከምዝዓጸዎምን ነቲ ጸገም ንምፍታሕ ምስ ዝምልከቶም ኣካላት ፌስቡክ ሓቢሩ ይሰርሕ ከምዘሎን ገሊጹ እቲ ሰርሳራይ ጉጅለ ክሆሮስ ዝተብሃለ መተግበሪ ተጠቒሙ ነቲ መጥቃዕቲ ከምዝፈጸመ ውን ትዊተር ገሊጹ ኣሎ መሰረቱ ኣብ ዱባይ ከምዝኾነ ዝንገረሉ ሰራሳራይ ጉጅለ ኣወርማይን ናይ ዓበይቲ ትከላትን ፍሉጣት ሰባትን ኣካውንትታት ሰርሲሩ እዩ ቅድሚ ሕዚ ኣካውንትታት ወናኒ ትዊተር ጃክ ዶርሰይን ዳይረክትር ጉግል ሱንዳር ፒቻይን ግዳይ ምስርሳር እቲ ጉጅለ ኮይኖም ዝነበሩ እንትኾን ከም ነትፍሊክስን ኢኤስፒኤንን ዝበሉ ዓበይቲ ትካላት ድማ በቲ ጉጅለ ተሰርሲሮም ነይሮም እቲ ጉጅለ ናይ ድሕነት ጉድለታት ንምርኣይ ኢሉ ነቶም መጥቃዕቲታት ከምዝፍጽምን እቶም ግዳያቱ ድማ ናቱ ናይ ድሕነት ግልጋሎታት ክጥቀሙ ክምዕድ ጸኒሑ እዩ ተዛማዲ ትሕዝቶ ሩሲያ ስለምንታይ ካብ ዓለማዊ ምትእስሳር ኢንተርነት ክትርሕቕ ደልያ? 